Hindistonning Indaura shahrida qoplon gavjum ko‘cha o‘rtasida erkak kishiga hujum qildi. Megapolis markazida ushbu yirtqich qanday qilib paydo bo‘lib qolgani noma’lum. Yirtqichni mahalliy aholi vakillari ko‘rib qolgan, aynan ular tezkor xizmatlarga xabar berishdi. Politsiyachilar yetib kelganida qoplon qurilayotgan bino ichiga kirib olgani aniqlandi. Undan chiqish joylarini maxsus to‘r bilan o‘rab olishga to‘g‘ri keldi, bu hayvonni tutish uchun kerak edi, deb yozmoqda «Zvezda». Biroq yirtqich erkaklardan biriga hujum qilishga ulgurdi hamda uni yerga yiqitgan. Xabar berilishicha, o‘tkinchi shaxs ushbu «jang»da jabr ko‘rmadi. Qoplonni tinchlantirish uchun maxsus preparatdan foydalanishga to‘g‘ri keldi. Ta’kidlanishicha, yirtqichni veterinarlar ko‘zdan kechiradi, so‘ng u yovvoyi tabiatga qo‘yib yuboriladi. Eslatib o‘tamiz, avvalroq Qozog‘istonda o‘zini o‘lganga solgan bo‘ri ovchiga tashlangani xabar berilgandi.